கேள்வி: கண் பரிசோதனை சட்டகம் என்பது என்ன?
பதில்: File:Ophthalmic trial frame 3.jpg கண் பரிசோதனை சட்டகம் (''Ophthalmic trial frame'') என்பது கண் மருத்துவம் மற்றும் பார்வை அளவையியல் நிபுணர்கள் போன்ற கண் மருத்துவ நிபுணர்களால் பயன்படுத்தப்படும் ஒரு கருவியாகும். இது அடிப்படையில் பல அலகுகளைக் கொண்ட சரிசெய்து கொள்ளக்கூடிய கண்ணாடி சட்டகமாகும். துல்லியமான பார்வைத் திறனை அடைய உதவும் பார்வை திருத்தும் வில்லைகள், பிற துணைக்கருவிகள் மற்றும் விழித்திரை நோக்கியையும் ஏந்திக்கொள்ள இச்சட்டகம் பயன்படுத்தப்படுகிறது.
கேள்வி: கண் பரிசோதனை சட்டகம் - பயன்கள் பற்றி விளக்கவும்.
பதில்: நோயாளியின் ஒளிவிலகல் பிழை, கண் கூச்சம், வெள்ளெழுத்து நோய் போன்றவற்றை அளவிட உதவும் வில்லைகள், பட்டகம் அல்லது ஊசித்துளை வட்டு போன்ற கருவிகளைப் பிடித்துக் கொள்ளப் பயன்படுகிறது. பரிசோதனைச் சட்டகத்தின் அலகுகள் வில்லைகளை சரியான நிலையில் வைத்திருக்க அனுமதிக்கின்றன. வில்லைகளைக் கொண்டிருக்கும் ஒளிவிலக்கிகள் விரைவான ஒளிவிலகலை அனுமதித்தாலும், நோயாளியின் உட்காரும் நிலை மற்றும் விருப்பமான பணி தூரத்தில் கிட்டப் பார்வையை பரிசோதிக்க உதவுகிறது. சட்டகக் கருவி கையடக்கமாக இருப்பதால், குடியிருப்பு வருகைகள் மற்றும் வெளிப்புற முகாம்களின் போது பார்வை மற்றும் விழித்திரை சோதனைகளுக்குச் சட்டகம் சிறந்ததாக உள்ளது. கண் பரிசோதனை சட்டகம் மிகவும் இயற்கையான பார்வையை அனுமதிப்பதால், குறைந்த பார்வை கொண்ட நோயாளிகளால் சோதனை சட்டக ஒளிவிலகல் விரும்பப்படுகிறது.